ولكــ مو وصل حدها وراح افضحك
وتعرفني من أسولف أنكَلب سيف
وأكَوم منين ما حاجيك أجرحكــ
انـــــا الخلصت كل عمري أقريك
صفر بدروسي تاخذ وآنه انجحك
غالي وداعت أمي وجيتك رخيص
أخاف تبيعنـــــــــي مفكر أربحك
انته الروح و انته جروح الجروح
وانته أسباب احزاني التفرحكـ
شكثر اتمنى أذمك من الاكَيك
ومن الكاك أكَعد بس أمدحك
انه الماسحك من دفتر الشوكَ
بس الكَلب ما يقبل يمسحكـ
واشيلك دمعة بلكي تطيحك العين
بيدية تطيح عيني وما أطيحكـــ
على جروحي تهد كلك سجاجين
وأكلك سوي بية شما يريحك
انته البيك ماصخ غزر وياي
بعد شيسوي فوكَ جروحي ملحك
يتيم ومن اشوفك أنكَلب عيد
وأشكَكَ دمعتي وكَدامك اضحك